钦定古今图书集成/历象汇编/岁功典/第110卷 > 水龙吟〈夜泛鉴湖怀归〉 姜夔
## 钦定古今图书集成/历象汇编/岁功典/第110卷 > 水龙吟〈夜泛鉴湖怀归〉 姜夔

夜深客子移舟处，两两沙禽惊起。红衣入桨，青灯摇
浪，微凉意思。把酒临风，不思归去，有如此水。况茂陵
游倦，长干望久，芳心事、箫声里。　屈指归期尚未。鹊
南飞、有人应喜。画阑桂子，留香小待，提携影底。我已
情多，十年幽梦，略曾如此。甚谢郎、也恨飘零，解道月
明千里。